Пакистанският Върховен съд потвърди оправдателната присъда на християнка , прекарала години в очакване да бъде изпълнена смъртната й присъда за богохулство , като отхвърли внесена от ислямисти петиция с призив за екзекуцията й , предаде Ройтерс . Ася Биби , селскостопанска работничка , през 2010 г . беше осъдена по обвинение , че е използвала обидни думи за исляма , след като нейни съседи , които работели с нея на полето , се възпротивили тя да пие вода от тяхна чаша , понеже не е мюсюлманка . Осъдителната присъда на Биби беше отменена през октомври , което предизвика протести на крайно религиозни среди , призовали за екзекуцията й и за това правителството да не й позволява да напусне страната . Биби никога не е признавала да е извършила богохулство . Жената прекара 8 години в затвора , а след като съдът я освободи през октомври , се укрива . Шафик Амини , и . д . председател на твърдолинейната партия “ Техрик - и Лабаик ” , призова да не оправдават “ богохулничката “ .